proxectonos/corpus_dominio_legal_administrativo_tmp huggingface dataset:
EXTRACTO da Orde do 10 de xuño de 2024 pola que se establecen as bases reguladoras e se procede á convocatoria de bolsas destinadas ao alumnado das universidades públicas do Sistema universitario de Galicia que participa en programas de mobilidade con países extracomunitarios no curso 2024/25, fóra do ámbito do programa Erasmus+ (código de procedemento ED441B).
Consellería de Educación, Ciencia, Universidades e Formación Profesional — III. Outras disposicións — 21/06/2024

BDNS (Identif.): 769001.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
O alumnado das universidades públicas do Sistema universitario de Galicia que participe no curso 2024/25 en programas de intercambio con países extracomunitarios, realizados fóra de ámbito do programa Erasmus+.
Segundo. Obxecto
Convocar, en réxime de concorrencia competitiva, bolsas destinadas ao alumnado das universidades públicas do Sistema universitario de Galicia que participe no curso 2024/25 en programas de intercambio con países extracomunitarios, realizados fóra do ámbito do programa Erasmus+, relacionados cos estudos que está a cursar.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das bolsas
O importe global previsto na orde é de 284.000 €.
Cada bolsa terá unha dotación de 1.700 € para intercambios realizados en Europa e de 2.500 euros para o resto do mundo.
Quinto. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día de prazo for inhábil, entenderase prorrogado ao primeiro día hábil seguinte e, se no mes do vencemento non houber día equivalente ao inicial do cómputo, entenderase que o prazo remata o último do mes.
Santiago de Compostela, 10 de xuño de 2024
ORDE do 18 de xuño de 2024 pola que se modifica a Orde do 29 de maio de 2024 pola que se convocan axudas dirixidas a escolas de música públicas e escolas de música privadas dependentes de institucións sen ánimo de lucro (códigos de procedemento ED314E e ED314D).
Consellería de Educación, Ciencia, Universidades e Formación Profesional — III. Outras disposicións — 21/06/2024

O 6 de xuño publicouse, no
Diario Oficial de Galicia
, a Orde do 29 de maio de 2024 pola que se convocan axudas dirixidas a escolas de música públicas e escolas de música privadas dependentes de institucións sen ánimo de lucro (códigos de procedemento ED314E e ED314D).
Co obxectivo de potenciar o funcionamento dos centros que imparten ensinanzas de música non regradas, dirixidas ao público en xeral, realizouse a convocatoria de subvencións en réxime de concorrencia non competitiva dirixidas a escolas de música de titularidade dos concellos e ás dependentes de asociacións ou fundacións sen ánimo de lucro.
Dada a posibilidade de incrementar o orzamento destinado ás citadas subvencións, o incremento das axudas permitirá un maior financiamento das escolas de música posibilitando a cobertura dun maior número de persoas usuarias.
Para poder tramitar un incremento do orzamento previsto na convocatoria realizada pola Orde do 29 de maio, resulta precisa a súa modificación ao abeiro do disposto no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro.
Así mesmo, tamén procede a corrección de erros do punto 1 do artigo 1, no cal se indica que a convocatoria se realiza en réxime de concorrencia competitiva, aínda que nela non se establece unha orde de prelación entre as solicitudes presentadas, sendo adxudicadas as contías correspondentes a cada centro en función do número de alumnas/os de cada un deles, polo que o procedemento de concesión establecido é o de concorrencia non competitiva, segundo se dispón no artigo 19.2 da Lei 9/2007, do 13 de xuño, de subvencións de Galicia.
Polo exposto,
Modificar a Orde do 29 de maio de 2024 pola que se convocan axudas dirixidas a escolas de música públicas e escolas de música privadas dependentes de institucións sen ánimo de lucro (códigos de procedemento ED314E e ED314D), como segue:
Un. Suprímese «en réxime de concorrencia competitiva» do artigo 1.1, corrixindo o erro relativo á indicación do procedemento de concesión das subvencións da presente convocatoria.
Dous. Engádese o punto 3 ao artigo 3, coa seguinte redacción:
«3. O importe total máximo poderá ser ampliado ao abeiro do artigo 30 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia».
Disposición derradeira única.
Entrada en vigor
A presente orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 18 de xuño de 2024
ORDE do 2 de xullo de 2024 pola que se modifica a composición do Consello Social da Universidade de Santiago de Compostela.
Consellería de Educación, Ciencia, Universidades e Formación Profesional — II. Autoridades e persoal — 10/07/2024

Mediante Resolución do 14 de xuño de 2021 fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77.3 da citada Lei 6/2013 establece que «a representación dos intereses sociais no consello social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do Consello Social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades».
A duración do mandato dos representantes dos intereses sociais será de catro anos, renovable por unha soa vez, segundo o establecido no punto 6 do citado artigo 77.
O Consello Social da Universidade de Santiago de Compostela comunicoulle á Consellería de Educación, Ciencia, Universidades e Formación Profesional, a designación de Marina Graña Bermúdez, como vogal do Consello Social, acordada polo Comité Executivo da Confederación de Empresarios de Galicia na reunión do 6 de xuño de 2024, en substitución de Nuria Pereira Martínez por fin de mandato.
A persoa designada, en cumprimento do artigo 78 da Lei 6/2013, do 13 de xuño, xunta declaración xurada de compatibilidade na súa condición de persoa membro.
O artigo 77.4 da Lei 6/2013, do 13 de xuño, establece que «os acordos de designación de membros do Consello Social lle serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería».
A condición de persoa membro do Consello Social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
Por todo iso,
Artigo único
Nomear a Marina Graña Bermúdez como representante da Confederación de Empresarios de Galicia no Consello Social da Universidade de Santiago de Compostela, en substitución de Nuria Pereira Martínez por fin de mandato.
Disposición derradeira
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 2 de xullo de 2024
RESOLUCIÓN do 2 de xullo de 2024 pola que se publican as axudas concedidas en virtude da Orde do 27 de decembro de 2023 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se convocan para o ano 2024 (código de procedemento CT130A).
Consellería de Cultura, Lingua e Xuventude — III. Outras disposicións — 10/07/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
En consecuencia,
Ordenar a publicación no
Diario Oficial de Galicia
das axudas concedidas con cargo á Orde do 27 de decembro de 2023 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se convocan para o ano 2024, da Consellería de Cultura, Lingua e Xuventude, que figuran como anexo a esta resolución.
Finalidade da axuda: a realización de actividades que teñan por obxecto a descrición de fondos documentais dos arquivos galegos segundo a metodoloxía arquivística.
Entidades beneficiarias: entes locais e entidades privadas sen fin de lucro galegas que conten cun local estable destinado a arquivo e custodien fondos documentais constitutivos do patrimonio documental de Galicia, entendido como tal o establecido no artigo 109 da Lei 5/2016, do 4 de maio, do patrimonio cultural de Galicia.
Aplicacións orzamentarias:
Entes locais: 43.03.432A.760.0: 150.000,00 € (cento cincuenta mil euros).
Entidades sen fin de lucro galegas: 43.03.432A.781.0: 35.000,00 € (trinta e cinco mil euros).
Santiago de Compostela, 2 de xullo de 2024
Entes locais: 43.03.432A.760.0: 150.000,00 €.
Entidades sen fin de lucro galegas: 43.03.432A.781.0: 35.000,00 €.
RESOLUCIÓN do 1 de xullo de 2024 pola que se publican as axudas concedidas en virtude da Orde do 5 de xaneiro de 2024 pola que se establecen as bases reguladoras que rexerán as axudas destinadas a centros museísticos da Comunidade Autónoma de Galicia e se convocan para o ano 2024 (código de procedemento CT110C).
Consellería de Cultura, Lingua e Xuventude — III. Outras disposicións — 10/07/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario ao que se imputen, o beneficiario, a cantidade concedida e a finalidade ou finalidades da subvención.
En consecuencia,
Ordenar a publicación, no
Diario Oficial de Galicia
, das axudas concedidas con cargo á Orde do 5 de xaneiro de 2024, pola que se establecen as bases reguladoras que rexerán as axudas destinadas a centros museísticos da Comunidade Autónoma de Galicia e se convocan para o ano 2024 (código de procedemento CT110C), DOG nº 22, do 31 de xaneiro de 2024, que figuran como anexo a esta resolución.
Finalidade da axuda: realización de actuacións e actividades museísticas que faciliten a conservación, a seguranza, a documentación, a investigación e a difusión.
Entidades beneficiarias: entes locais e as entidades privadas sen fin de lucro galegas, titulares de museos, coleccións museográficas ou centros de interpretación, inscritas no Rexistro Xeral de Centros Museísticos de Galicia que cumpran os requisitos establecidos nesta orde.
Aplicacións orzamentarias:
- 43.03.432A.760.4: 77.804,50 € (entidades locais) (setenta e sete mil oitocentos catro euros con cincuenta céntimos).
- 43.03.432A.781.2: 100.000,00 € (entidades sen fin de lucro) (cen mil euros).
Santiago de Compostela, 1 de xullo de 2024
Entidades locais:
Entidades sen fin de lucro:
Listaxe de agarda:
EXTRACTO do 8 de xullo de 2024 da Orde do 2 de xullo de 2024 pola que se convocan axudas económicas para o alumnado que realiza formación práctica en centros de traballo ou FP dual (código de procedemento ED202A).
Consellería de Educación, Ciencia, Universidades e Formación Profesional — III. Outras disposicións — 10/07/2024

BDNS (Identif.): 773114.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderá concorrer a esta convocatoria o alumnado matriculado en centros públicos desta comunidade autónoma e, no caso dos centros privados, o alumnado matriculado en ensinanzas concertadas coa Consellería de Educación, Ciencia, Universidades e Formación Profesional, que estea cursando o derradeiro curso dun ciclo formativo de grao básico, grao medio ou grao superior de formación profesional, cursos de especialización de formación profesional, ensinanzas profesionais de artes plásticas e deseño, ensinanzas deportivas de réxime especial e programas formativos ou algún ciclo formativo de FP dual.
Segundo.
Obxecto
Convocar axudas económicas para a realización en empresas do modulo profesional de FCT e da FP dual en réxime de concorrencia non competitiva.
Terceiro.
Bases reguladoras
Orde do 8 de xullo de 2024 pola que se convocan axudas económicas para o alumnado que realiza formación práctica en centros de traballo ou FP dual.
Cuarto.
Importe
O importe total das axudas económicas efectuarase con cargo ao concepto orzamentario 37.04.422M.480.0 dentro do exercicio orzamentario do ano 2024, da Dirección Xeral de Formación Profesional, ata un importe máximo de 900.000 € (novecentos mil euros).
Quinto.
Prazo de presentación de solicitudes
Convócanse dous períodos de presentación de solicitudes:
1. O primeiro prazo será de sesenta (60) días naturais contados a partir do día seguinte ao da publicación desta orde no
Diario Oficial de Galicia
.
2. O segundo prazo será o comprendido entre o 16 de outubro e o 16 de novembro de 2024.
Santiago de Compostela, 8 de xullo de 2024
ORDE do 28 de xuño de 2024 pola que se autoriza o cambio de denominación específica do Colexio de Educación Infantil e Primaria Plurilingüe Nosa Señora dos Remedios, do concello de Ponteareas.
Consellería de Educación, Ciencia, Universidades e Formación Profesional — III. Outras disposicións — 10/07/2024

De conformidade co previsto no artigo 8.1 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 28 de xuño de 2024
EXTRACTO da Resolución do 10 de xuño de 2024 pola que se establecen as bases reguladoras para a concesión, en réxime de concorrencia non competitiva, das axudas para a realización de rodaxes audiovisuais en Galicia, cofinanciadas pola Unión Europea no marco do Programa Galicia Feder 2021-2027, e se procede á súa convocatoria para o ano 2024 (código de procedemento CT207G).
Axencia Galega das Industrias Culturais — III. Outras disposicións — 26/06/2024

BDNS (Identif.): 770296.
De conformidade co previsto nos artigos 17.3 b) e 20.8 a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán optar a estas subvencións todas as persoas físicas (traballadoras autónomas) ou xurídicas, constituídas como produtoras audiovisuais independentes dadas de alta cunha antigüidade mínima, e sen interrupcións, dun ano na epígrafe IAE 961.1 e cun centro de traballo ou oficina permanente, de polo menos un ano previo a esta convocatoria, na Comunidade Autónoma de Galicia ou nun Estado membro da UE ou que forme parte do acordo que establece a Área Económica Europea.
Cando a persoa xurídica sexa unha agrupación de interese económico (AIE), os requisitos citados deberán ser cumpridos polo menos por unha das empresas que a integran no momento da súa constitución.
Segundo.
Finalidade
A finalidade desta convocatoria é establecer as bases de subvencións para estimular e impulsar a execución de rodaxes audiovisuais en Galicia, fomentar a cadea de valor da industria do sector audiovisual galego, co obxectivo de mellorar a súa competitividade, o crecemento sustentable e o mantemento do emprego de calidade das empresas, e situar a Galicia como escenario de rodaxes audiovisuais de nivel internacional.
Terceiro.
Bases reguladoras
Resolución do 10 de xuño de 2024 pola que se establecen as bases reguladoras para a concesión, en réxime de concorrencia non competitiva, das axudas para a realización de rodaxes audiovisuais en Galicia, cofinanciadas pola Unión Europea no marco do Programa Galicia Feder 2021-2027, e se procede á súa convocatoria para o ano 2024 (código de procedemento CT207G).
Cuarto.
Importe
Estas subvencións financiaranse con cargo aos créditos orzamentarios da Axencia Galega das Industrias Culturais asignados para esta finalidade nos orzamentos do ente con cargo á aplicación orzamentaria, polos importes e a súa distribución plurianual que se indica no cadro seguinte:
Quinto.
Prazo de presentación de solicitudes
O prazo para a presentación das solicitudes estará aberto desde o día seguinte ao da publicación da correspondente convocatoria no
Diario Oficial de Galicia
, ata o 2 de decembro de 2024.
Santiago de Compostela, 10 de xuño de 2024
RESOLUCIÓN do 18 de xuño de 2024 pola que se publica a modificación do plan de estudos da titulación de grao en Comercio.
Universidade de Vigo — III. Outras disposicións — 26/06/2024

O plan de estudos da titulación de grao en Comercio pola Universidade de Vigo foi publicado no
Boletín Oficial del Estado
do 11 de xaneiro de 2013, unha vez establecido o carácter oficial do título por acordo do Consello de Ministros do 12 de novembro de 2010, publicado mediante resolución da Secretaría de Estado de Universidades do 22 de novembro de 2010 (BOE de 16 de decembro).
De conformidade co que dispón o Real decreto 822/2021, do 28 de setembro, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia por solicitude da Universidade de Vigo de modificación do plan de estudos da titulación de grao en Comercio,
Esta Reitoría
Publicar a modificación do plan de estudos conducente á obtención do título universitario oficial de graduado ou graduada en Comercio pola Universidade de Vigo, que se recolle no anexo desta resolución.
Vigo, 18 de xuño de 2024
Ámbito de coñecemento a que se adscribe el título (Real decreto 822/2021, do 28 de setembro):
Ciencias económicas, administración e dirección de empresas, márketing, comercio, contabilidade e turismo.
Código da titulación: 11584-Facultade de Comercio-Campus de Vigo.
Código RUCT: 2502239.
Distribución do plan de estudos en créditos ECTS:
Distribución dos créditos da formación básica do plan de estudos:
RESOLUCIÓN do 14 de xuño de 2024 pola que se fan públicas as relacións provisionais de persoas admitidas e excluídas para a formación das listas de funcionarios aspirantes a ser propostos como membros voluntarios dos tribunais nos procedementos selectivos convocados por esta academia (código de procedemento PR461M).
Academia Galega de Seguridade Pública — III. Outras disposicións — 26/06/2024

No Diario Oficial de Galicia número 63, do 1 de abril de 2024, publicouse a Resolución do 18 de marzo de 2024 pola que se establecen as bases do procedemento para a formación de listas de funcionarios aspirantes a ser propostos como membros voluntarios dos tribunais nos procedementos selectivos convocados por esta academia (código de procedemento PR461M).
Finalizado o prazo de presentación de solicitudes, e de acordo co regulado na dita resolución, esta dirección xeral
Aprobar os seguintes anexos desta resolución:
• Anexo I: Relación provisional de persoas admitidas en cada procedemento, coa súa puntuación, ordenada de maior a menor, en función do resultado da aplicación do baremo recollido no anexo II.
• Anexo II: Relación provisional de persoas excluídas, con indicación do motivo da exclusión.
Ao abeiro do punto noveno 3 da Resolución do 18 de marzo de 2024 anteriormente citada, disporán dun prazo de dez días hábiles, contados a partir do día seguinte ao da publicación desta resolución na páxina web da Agasp:
• As persoas admitidas que non estean de acordo coa súa valoración dos méritos, para poderen presentar a súa reclamación.
• As persoas excluídas, para poderen emendar, de ser o caso, o defecto que motivou a exclusión.
• As persoas que, tendo presentado debidamente a solicitude de participación no procedemento, non consten nin como admitidas nin como excluídas nos anexos publicados, para poderen presentar a reclamación pertinente.
Non se poderá emendar a presentación de solicitudes fóra do prazo habilitado para estes efectos.
As estimacións ou desestimacións das solicitudes de emenda entenderanse implícitas na Resolución da Dirección Xeral da Agasp pola que se aprobe a listaxe definitiva de persoas admitidas e excluídas, que se publicará na páxina web da Agasp.
A Estrada, 14 de xuño de 2024
Inspector principal.
Inspector.
Oficial.
Policía.
Vixilante.
Auxiliar.
CORRECCIÓN DE ERROS. Decreto 137/2024, do 20 de maio, polo que se establece a estrutura orgánica da Consellería de Medio Ambiente e Cambio Climático.
Consellería de Medio Ambiente e Cambio Climático — I. Disposicións xerais — 27/06/2024

Advertido erro no citado decreto, publicado no
Diario Oficial de Galicia
núm. 101, do 27 de maio de 2023, é preciso facer as seguintes correccións:
Na páxina 31624, na letra c), onde di:
«c) As funcións de control do Rexistro Estatal de Emisións e Fontes Contaminantes».
Debe dicir:
«c) O asesoramento e asistencia aos concellos en materia de aplicación da normativa contra a contaminación acústica de Galicia».
Na páxina 31625, onde di:
e) Calquera outra función que lle sexa asignada polos órganos de que depende.
Debe dicir:
«e) As funcións de control do Rexistro Estatal de Emisións e Fontes Contaminantes.
f) Calquera outra función que lle sexa asignada polos órganos de que depende».
Na páxina 31639, onde di:
«n) A tramitación e proposta dos procedementos para o outorgamento dos títulos de intervención ou a emisión de informes equivalente para a utilización dos espazos terrestres na zona de servidume de protección do litoral e dominio público marítimo-terrestre e calquera outra función que, en relación coa ordenación do litoral, lle encomenden».
Debe dicir:
«n) A tramitación dos procedementos para o outorgamento dos títulos de intervención para a utilización dos espazos terrestres na zona de servidume de protección do litoral e dominio público marítimo-terrestre e calquera outra función que, en relación coa ordenación do litoral, lle encomenden».
Na páxina 31640, onde di:
«f) A xestión de servicio de préstamo de sonómetros aos concellos para apoio no exercicio das competencias da Administración local en contaminación acústica.
g) As restantes funcións que lle podan ser asignadas en materia de calidade ambiental e cambio climático».
Debe dicir:
«f) As restantes funcións que lle poidan ser asignadas en materia de calidade ambiental e cambio climático».
ORDE do 25 de xuño de 2024 pola que se dispón o cesamento dun membro do Consello Galego de Universidades.
Consellería de Educación, Ciencia, Universidades e Formación Profesional — II. Autoridades e persoal — 04/07/2024

Mediante a Orde do 21 de outubro de 2022 nomeáronse os representantes do Parlamento de Galicia no Consello Galego de Universidades por expiración do mandato dos representantes nomeados mediante Orde do 19 de febreiro de 2018.
O Decreto 98/2014, do 17 de xullo, polo que se aproba o Regulamento do Consello Galego de Universidades, regula a composición deste órgano colexiado e no seu artigo 5.1.h) establece que formarán parte del catro membros designados pola Comisión do Parlamento de Galicia competente en materia universitaria, en proporción á súa representación no Pleno do Parlamento.
O artigo 8 do Regulamento do Consello Galego de Universidades dispón que a duración do mandato dos membros de designación Parlamentaria será de catro anos. Transcorrido o período indicado, expira o período de mandato dos catro membros designados polo Parlamento de Galicia.
Segundo establece o artigo 9.2 do citado Decreto 98/2014, no caso de renuncia, a persoa substituta será designada polo tempo que falte para a conclusión do correspondente mandato.
Así mesmo, a letra a) do punto 3, do citado artigo 9, establece que no caso de renuncia, esta deberá presentarse por escrito á persoa titular da Presidencia da comisión parlamentaria competente en materia universitaria, quen a comunicará á persoa titular da consellería competente en materia de universidades para a súa publicación no
Diario Oficial de Galicia
, e producirá efectos a partir desta data.
Con data do 10 de maio de 2024, a Presidencia da Comisión 4ª, Educación e Cultura comunicou á Consellería de Educación, Ciencia, Universidades e Formación Profesional que o día 30 de abril de 2024 tomou coñecemento do escrito, que presentou Monserrat Valcárcel Armesto o día 26 de febreiro de 2024, polo que comunica a súa renuncia ao cargo do membro do Consello Galego de Universidades, designada polo Parlamento de Galicia.
O artigo 9.3.b) do Decreto 98/2014 establece que as vacantes que se produzan entre os membros elixidos polo Parlamento, antes da finalización do seu mandato, se cubrirán polo mesmo procedemento empregado para a súa designación, no prazo máximo de tres meses, e entenderase nomeado o membro substituto polo período que reste do anterior mandato.
Por todo iso,
Artigo único
O cesamento, por renuncia, de Montserrat Valcárcel Armesto, como membro designado pola Comisión 4ª, Educación e Cultura, do Parlamento de Galicia, no Consello Galego de Universidades, agradecéndolle os servizos prestados.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 25 de xuño de 2024
ORDE do 25 de xuño de 2024 pola que se amplía o crédito da Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2024 (código de procedemento administrativo IN519B).
Consellería de Economía e Industria — III. Outras disposicións — 02/07/2024

A través da Orde do 4 de xaneiro de 2024 (DOG núm. 14, do 19 de xaneiro) convocáronse para o ano 2024 as subvencións destinadas á habilitación e mellora de infraestruturas dos parques empresariais da Comunidade Autónoma de Galicia en réxime de concorrencia competitiva.
O artigo 2 da parte dispositiva da Orde do 4 de xaneiro de 2024, relativo ao crédito orzamentario destinado ás axudas, establece que se destinará para a anualidade de 2024 a cantidade de 3.517.172,62 € con cargo á aplicación orzamentaria 09.02.732A.760.0. No punto 3 deste artigo prevese a posibilidade de incrementar a dotación desta partida en funcións das solicitudes presentadas e de acordo coa dispoñibilidade de crédito, feito que non implica a apertura dun novo prazo de presentación de solicitudes.
A consecuencia do establecemento da nova estrutura orgánica da Xunta de Galicia, aprobada polo Decreto 42/2024, do 14 de abril, ditouse a Orde da Consellería de Facenda e Administración Pública do 25 de abril de 2024 pola que se regulan as actuacións orzamentarias e contables necesarias para a adaptación do orzamento á nova estrutura orgánica, redistribuironse as aplicacións orzamentarias.
Para a tramitación dos expedientes de axuda desta convocatoria, o crédito orzamentario inicial deberase incrementar para atender as necesidades de fondos para a súa tramitación, polo que procede a oportuna modificación orzamentaria incorporando crédito na aplicación 39.02.732A.760.0 Mellora de infraestruturas en parques empresariais, por un importe de 271.083,78 €.
En consecuencia, en uso das atribucións que me foron conferidas,
Artigo único.
Ampliación do crédito orzamentario
Modifícase o artigo 2 da parte dispositiva da Orde da Consellería de Economía e Industria do 4 de xaneiro de 2024 no referente ao importe total do crédito orzamentario e increméntase en 271.083,78 €, de maneira que a anualidade de 2024 pasa a ser de 3.788.256,40 €.
Disposición derradeira única.
Entrada en vigor
Esta orde entrará en vigor o día hábil seguinte ao da súa publicación no
Diario Oficial de Galicia
.
Santiago de Compostela, 25 de xuño de 2024
RESOLUCIÓN do 21 de xuño de 2024 pola que se conceden subvencións ás galerías de arte para a participación en feiras e mercados de arte fóra da Comunidade Autónoma de Galicia e se convocan para o ano 2024 en réxime de non concorrencia.
Consellería de Cultura, Lingua e Xuventude — III. Outras disposicións — 02/07/2024

Logo de ver as solicitudes de axudas destinadas a facilitar a participación das galerías de arte que desenvolvan a súa actividade no ámbito da Comunidade Autónoma de Galicia, en feiras e eventos do sector que teñan lugar entre decembro de 2023 e novembro de 2024 fóra da Comunidade, e tendo en conta o cumprimento dos requisitos e trámites establecidos na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o regulamento da citada lei, e no Decreto lexislativo 1/1999, do 7 de outubro, que aproba o texto refundido da Lei de réxime financeiro e orzamentario de Galicia.
A suma total das axudas ascende a oitenta mil euros (80.000 €), que se librarán con cargo á aplicación 43.03.432B.770.0 (CP 2015 00374) dos orzamentos xerais da Comunidade Autónoma de Galicia para o ano 2024.
Segundo os criterios sinalados no artigo 11 da Orde do 27 de marzo de 2024 pola que se establecen as bases reguladoras,
Conceder as axudas, polas contías que se indican, ás galerías que se relacionan no anexo que se xunta, ordenadas por orde de entrada das solicitudes, segundo os requisitos establecidos no artigo 2, e publicalas do Diario Oficial de Galicia, segundo o establecido no artigo 11 da orde.
As galerías subvencionadas a que fai referencia esta resolución quedan obrigadas a achegar a documentación xustificativa segundo o procedemento indicado no artigo 15 da orde de convocatoria e quedaran suxeitas ás obrigas recollidas no artigo 11 da Lei 9/2007, do 13 de xuño, de subvencións de Galicia.
Conforme o artigo 11 da orde, a publicación desta resolución na páxina web oficial da Consellería de Cultura, Lingua e Xuventude (https://www.cultura.gal) substituirá a notificación persoal e producirá os mesmos efectos.
Contra esta resolución poderá interpoñerse recurso de reposición ante o mesmo órgano que ditou o acto, no prazo dun mes desde a súa notificación, de acordo co disposto no artigo 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo ante o Tribunal Superior de Xustiza de Galicia, no prazo de dous meses contado desde o día seguinte ao da súa notificación, de conformidade co establecido na Lei 29/1998, reguladora da xurisdición contencioso-administrativa. No caso de optar polo recurso de reposición, este deberá resolverse antes de poder interpoñer o contencioso-administrativo.
Santiago de Compostela, 21 de xuño de 2024
ORDE do 24 de xuño de 2024 pola que se suprime a oficina de Rexistro Auxiliar da Consellería de Emprego, Comercio e Emigración en Santiago de Compostela.
Consellería de Presidencia, Xustiza e Deportes — III. Outras disposicións — 02/07/2024

A Lei 4/2019, do 17 de xullo, de administración dixital de Galicia, establece no seu artigo 26.5 que o Sistema único de rexistro dependerá da consellería competente en materia de administracións públicas e, no artigo 33.3, que a Rede de oficinas de atención á cidadanía e de rexistro se crearán, modificarán e suprimirán mediante unha orde da persoa titular da consellería competente en materia de administracións públicas.
O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia (DOG núm. 196, do 13 de outubro), dispón no seu artigo 8.2 que a creación, modificación ou supresión das oficinas de rexistro auxiliares se fará mediante orde da consellería competente en materia de administracións públicas, por proposta da consellería ou entidade correspondente, logo de informe da oficina de Rexistro Xeral.
O Decreto 136/2024, do 20 de maio, polo que se establece a estrutura orgánica da Consellería de Presidencia, Xustiza e Deportes, regula no seu artigo 12 as funcións da Subdirección Xeral de Coordinación do Rexistro e Atención á Cidadanía, entre as que consta a de dirección, coordinación e control das oficinas de rexistro e atención á cidadanía. Esta subdirección depende da secretaría xeral técnica desta consellería, segundo o establecido no artigo 7 do mesmo texto legal.
No anexo I do citado Decreto 191/2011, do 22 de setembro, figura a oficina de rexistro que se propón suprimir.
O 3 de xuño de 2024, o secretario xeral técnico da Consellería de Emprego, Comercio e Emigración remitiu un escrito á Secretaría Xeral Técnica desta consellería en que solicitaba a supresión do Rexistro Auxiliar da súa consellería, sito no Edificio Administrativo de San Lázaro en Santiago de Compostela, xustificando esta proposta na baixada da documentación en papel.
Esta supresión faise tendo sempre en conta os principios de eficacia e economía que deben inspirar a actuación e a organización administrativa.
Polo exposto e en uso das facultades que me confiren os artigos 34.6 e 38 da Lei 1/1983, do 22 de febreiro, reguladora da Xunta e da súa Presidencia,
Artigo único
Suprímese a oficina de Rexistro Auxiliar da Consellería de Emprego, Comercio e Emigración en San Lázaro, Santiago de Compostela.
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde entrará en vigor o mesmo día da súa publicación no Diario Oficial de Galicia.
Nesa mesma data actualizarase para a cidadanía a relación de oficinas de rexistro auxiliar, existente na páxina web institucional.
Santiago de Compostela, 24 de xuño de 2024
CORRECCIÓN DE ERROS. Orde do 19 de xuño de 2024 pola que se convocan os premios de educación secundaria obrigatoria ao esforzo e á superación persoal correspondentes ao curso 2023/24 (código de procedemento ED311E).
Consellería de Educación, Ciencia, Universidades e Formación Profesional — III. Outras disposicións — 02/07/2024

Advertida a omisión do anexo IV da referida orde, publicada no Diario Oficial de Galicia número 125, do 28 de xuño de 2024, cómpre proceder á súa publicación.
a) Dificultades persoais, educativas, da historia escolar ou da contorna sociofamiliar da persoa candidata que, ao xuízo do equipo docente, dificultaron o seu desenvolvemento educativo:
a.1. Recoñecemento de discapacidade e grao.
a.2. Etioloxía da discapacidade.
a.3. Dependencia acreditada e grao.
a.4. Trastorno grave da comunicación e da linguaxe.
Descrición.
a.5. Trastorno grave de conduta.
Descrición e repercusión a nivel escolar. No caso de apertura dalgún protocolo educativo indicar a data de aplicación. No caso de ingreso hospitalario por trastornos graves de conduta, indicar a data.
a.6. Problemas de saúde.
Descrición, comezo, duración temporal.
a.7. Presencia dalgunha síndrome.
Nome, descrición, repercusión cognitiva e educativa.
a.8. Trastorno do espectro do autismo.
Repercusión a nivel escolar.
a.9. Contorna sociofamiliar vulnerable.
Descrición, duración temporal e repercusión educativa.
a.10. Situación de absentismo escolar.
Descrición, comezo, duración temporal, data da apertura do Protocolo educativo para a prevención e control do absentismo escolar en Galicia.
a.11. Situación de acoso escolar ou ciberacoso.
Descrición, comezo, duración temporal, data da apertura do Protocolo educativo para a prevención, detección e tratamento do acoso e ciberacoso escolar.
a.12. Situación de violencia de xénero ou maltrato.
Descrición, comezo, duración temporal.
a.13. Responsabilidade penal da persoa aspirante.
Descrición, comezo, duración temporal.
a.14. Persoa aspirante en situación de acollida ou protección e tutela.
Descrición, comezo, duración temporal.
a.15. Situación de alumna menor embarazada.
b) Medidas de apoio adoptadas polo centro educativo en relación coas necesidades educativas da persoa aspirante e a súa repercusión no progreso escolar:
b.1. Medidas ordinarias de atención á diversidade.
b.2. Medidas extraordinarias de atención á diversidade.
b.3. Outras medidas.
Repetición de curso, exención da segunda lingua estranxeira...
b.4. Recursos humanos, materiais e organizativos.
Profesorado con dispoñibilidade horaria, PT/AL, PAC...
c) Persistencia da persoa aspirante no logro das competencias e dos obxectivos da etapa e valoración do esforzo persoal para acadalos.
d) Descrición de calquera outra circunstancia que, ao xuízo da comisión do centro educativo, mereza ser tida en conta.
RESOLUCIÓN do 21 de xuño de 2024, da Xerencia da Área Sanitaria da Coruña e Cee, pola que se anuncia a incorporación ao Consello Asesor de Pacientes da Área Sanitaria da Coruña e Cee da Asociación Coruñesa de Esclerosis Múltiple e da AA Noroeste-Alcohólicos en recuperación Grupo Noroeste.
Servizo Galego de Saúde — III. Outras disposicións — 03/07/2024

De conformidade co disposto na disposición adicional primeira da Orde do 16 de outubro de 2018, pola que se regula a composición e o réxime xurídico de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria da Coruña e Cee das seguintes asociacións:
A Coruña, 21 de xuño de 2024
EXTRACTO da Orde do 14 de xuño de 2024 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e se convocan para o ano 2024 (código de procedemento IN201G).
Consellería de Emprego, Comercio e Emigración — III. Outras disposicións — 27/06/2024

BDNS (Identif.): 770341.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.go.es/bdnstrans/index).
Primeiro. Beneficiarias/os
Persoas físicas ou xurídicas, comunidades de bens ou calquera outro tipo de unidade económica ou patrimonio separado sen personalidade xurídica, legalmente constituídos e que, en todo caso, cumpran ademais os seguintes requisitos:
1. Titulares de obradoiros artesanais, xa sexan persoas físicas ou xurídicas e comunidades de bens, inscritos no Rexistro Xeral de Artesanía de Galicia. No caso de novos obradoiros, poderán solicitar a inscrición no dito rexistro ata o último día de prazo establecido para a presentación da solicitude de subvención.
2. Asociacións profesionais e empresariais de artesás/áns de Galicia legalmente constituídas das cales cando menos o 80 % dos seus membros, cun mínimo de 10, figuren inscritos na sección primeira (obradoiros artesáns) do Rexistro Xeral de Artesanía de Galicia.
3. Corporacións locais da Comunidade Autónoma de Galicia. Os concellos deberán cumprir co deber de remisión das contas xerais de cada exercicio ao Consello de Contas, nos termos previstos no artigo 4 do Decreto 139/2011, do 6 de outubro, polo que se regulan especialidades nas subvencións ás entidades locais galegas.
Segundo. Obxecto
As subvencións reguladas por estas bases teñen por obxecto o fomento da comercialización da artesanía galega. As ditas actuacións deberán estar realizadas e efectivamente pagadas desde o 1 de xaneiro de 2024 ata a data límite de xustificación establecida no artigo 20. Así mesmo, excepcionalmente considéranse subvencionables os gastos efectuados desde o 1 de novembro ata o 31 de decembro de 2023 derivados da organización e participación en feiras do período do Nadal 2023-2024, así como os gastos efectuados no ano 2023 para o pagamento da súa reserva.
Terceiro. Bases reguladoras
Orde do 14 de xuño de 2024 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e se convocan para o ano 2024 (código de procedemento IN201G).
Cuarto. Importe
Destínase un total de 265.000,00 € das aplicacións orzamentarias seguintes:
Quinto. Prazo de presentación de solicitudes
O prazo para presentar as solicitudes será dun mes contado a partir do día seguinte ao da publicación desta orde no Diario Oficial de Galicia.
Santiago de Compostela, 14 de xuño de 2024
ORDE do 25 de xuño de 2024 pola que se fixa o prezo privado para a venda ao público dunha publicación editada pola Fundación Cidade da Cultura.
Consellería de Cultura, Lingua e Xuventude — III. Outras disposicións — 04/07/2024

O
artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados.
Asi mesmo, o artigo 51 da referida lei establece que os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
.
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Cidade da Cultura que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 25 de xuño de 2024
– Cidades no tempo: Pontevedra: 30 €.
RESOLUCIÓN do 26 de xuño de 2024 pola que se dá publicidade do esgotamento de crédito destinado á concesión das axudas para o financiamento dos proxectos de investimento empresarial, convocadas por la Resolución do 18 de setembro de 2023 (Diario Oficial de Galicia número 186, do 29 de setembro) (código de procedemento IG408A).
Instituto Galego de Promoción Económica — III. Outras disposicións — 04/07/2024

Primeiro. A Resolución do 18 de setembro de 2023 pola que se dá publicidade do Acordo do Consello de Dirección que aproba as bases reguladoras das axudas e dos préstamos parcialmente reembolsables para o financiamento dos proxectos de investimento empresarial, e se procede á súa convocatoria en réxime de concorrencia non competitiva, establece que as axudas se outorgarán por orde de presentación de solicitude completa a aquelas persoas solicitantes que cumpran cos requisitos establecidos nas bases ata o esgotamento dos créditos habilitados o que, de ser o caso, se publicará no Diario Oficial de Galicia.
Segundo. O crédito dispoñible na aplicación orzamentaria 05.A1.741A.7700 para concesión de axudas era de 3.000.000 € para as axudas aos proxectos de investimento empresarial xerais e de 3.000.000 € para as axudas aos proxectos de investimento en equipamento produtivo.
En virtude do anterior, e de conformidade coas facultades que teño conferidas,
Primeiro. Ordenar a publicación no Diario Oficial de Galicia do esgotamento do crédito con cargo á aplicación orzamentaria 05.A1.741A.7700 para a concesión de axudas aos proxectos de investimento empresarial xerais e aos proxectos de investimento en equipamento produtivo ao abeiro da Resolución do 18 de setembro de 2023 pola que se dá publicidade do Acordo do Consello de Dirección que aproba as bases reguladoras das axudas e dos préstamos parcialmente reembolsables para o financiamento dos proxectos de investimento empresarial, e se procede á súa convocatoria en réxime de concorrencia non competitiva.
Segundo. A derradeira solicitude de axuda a proxectos de investimento empresarial xerais concedida antes do esgotamento do crédito foi a completada o 1 de abril de 2024, expediente IG253.2023.1.61.
A derradeira solicitude de axuda a proxectos de investimento en equipamento produtivo concedida antes do esgotamento do crédito foi a completada o 1 de marzo de 2024, expediente IG287.2023.1.34.
Santiago de Compostela, 26 de xuño de 2024
EXTRACTO da Resolución do 27 de xuño de 2024 pola que se establecen as bases reguladoras para a concesión de axudas, en réxime de concorrencia non competitiva, do programa #DescubreGaliciaenOutono a través dos bonos turísticos, se convocan para o ano 2024 e se abre o prazo para a adhesión dos establecementos de aloxamento turístico e axencias de viaxes (código de procedemento TU985F).
Axencia de Turismo de Galicia — III. Outras disposicións — 28/06/2024

BDNS (Identif.): 771164.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser persoas beneficiarias das axudas as persoas físicas maiores de idade e residentes na Comunidade Autónoma de Galicia.
Segundo. Obxecto
O obxecto é a concesión de axudas do programa #DescubreGaliciaenOutono a través dos bonos turísticos.
Terceiro. Bases reguladoras
Resolución do 27 de xuño de 2024 pola que se establecen as bases reguladoras para a concesión de axudas, en réxime de concorrencia non competitiva, do programa #DescubreGaliciaenOutono a través dos bonos turísticos, se convocan para o ano 2024 e se abre o prazo para a adhesión dos establecementos de aloxamento turístico e axencias de viaxes (código de procedemento TU985F).
Cuarto. Importe
Para a concesión destas axudas destínase un crédito de 1.000.000,00 de € con cargo á aplicación orzamentaria 04.A2.761A.480.0, proxecto 2015 00006, dos orzamentos da Comunidade Autónoma de Galicia para 2024.
Quinto. Data de activación dos bonos
Os bonos estarán dispoñibles na web www.bonoturismo.gal para a súa descarga polas persoas usuarias desde as 9.00 horas do día 4 de xullo ata o 16 de decembro de 2024 e a súa validez estenderase desde o 10 de setembro ata o 25 de decembro de 2024 (ambos incluídos).
Santiago de Compostela, 27 de xuño de 2024